****

**Prosimo, da
PO
zaposlitvi delavcev iz tujine upoštevate naslednje**

| Razmislite o ... | **Ukrepi** |
| --- | --- |
| **Vključevanje migrantov** | Paket dobrodošlice | Paket dobrodošlice je koristen dodatek k vašemu uradnemu postopku uvajanja na delovno mesto. Vanj lahko vključite informacije o lokalnem okolju, kot so prometne povezave, navigacijska navodila za prihod do mesta zaposlitve, zemljevid in podrobnosti o bližnjih objektih. |
| Pravne in upravne formalnosti | Zaposleni, ki se morajo prijaviti pri pristojnih organih, bodo za to začasno morda odsotni z dela. Upoštevajte, da potrebujejo čas za vložitev zahtevka za pridobitev številke socialnega zavarovanja, registracijskega dokumenta ali drugo formalnost, ki jo zahtevajo organi. |
| Urejanje zadev v zvezi z družino in namestitvijo  | Čeprav ne morete odgovarjati za vse vidike vključevanja novih zaposlenih, poskušajte upoštevati njihove okoliščine in čas, ki ga potrebujejo za iskanje nastanitve, obiske šol ali zagotavljanje podpore svojim družinskim članom. |
| Priprava obstoječih delavcev  | V postopek zaposlovanja čim bolj vključite svoje obstoječe delavce. Pojasnite jim, kaj počnete in zakaj to počnete. Z organizacijo družabnega dogodka se bodo dosedanji delavci lahko spoznali z novozaposlenimi osebami. Ne želite si, da bi se namreč ti počutili ogrožene zaradi njihovega prihoda. |
| **Mentorstvo** | Dodelitev mentorja, ki bo zaposlene obveščal glede delovne kulture in delovnih navad ter socialnih vidikov nove zaposlitve, je pozitiven korak v podporo njihovemu vključevanju na delovno mesto. Ta oseba je lahko nekdo, ki ima že sam tovrstne izkušnje. |
| **Razmere na delovnem mestu** | **Delovne razmere** | Tuji delavci so v skladu s pravom EU in nacionalnim pravom upravičeni do enakih delovnih pogojev. Zagotovite, da bodo pogodbeni dogovori za vaše nove zaposlene pošteni in nediskriminatorni. |
| **Varnost in zdravje pri delu** | Posebno pozornost je treba nameniti seznanitvi novih zaposlenih iz tujine z vašimi zdravstvenimi sporazumi ter dogovori v zvezi z varnostjo in zaščito pri delu. Morda jim boste morali nuditi dodatno podporo in preveriti, ali vedo, kaj storiti pri protipožarni vaji ali v drugih izrednih razmerah. |
| **Usposabljanje** | Čeprav je dostop do možnosti za usposabljanje in razvoj pomemben del za vse zaposlene, boste morda morali svoja usposabljanja prilagoditi delavcem iz tujine, če še niso seznanjeni s strokovnimi izrazi ali opremo, ki jo bodo uporabljali. |
| **Vprašanja v zvezi z željo po zadržanju delavcev na delovnem mestu** | Če od novega zaposlenega pričakujete dolgoročno zavezanost, poskusite predvideti morebitne težave, ki bi lahko vplivale na to, koliko časa namerava ostati in delati pri vas. Ali se morajo za božič vrniti domov? Ali so zadovoljni s svojimi bivalnimi in delovnimi razmerami? |

|  |  |
| --- | --- |
| **Delite svoje izkušnje!** | Če menite, da bi bile vaše izkušnje z zaposlovanjem v tujini zanimive za druge, nam to povejte! Zgodbo vašega podjetja bi lahko objavili na našem spletnem mestu, kar bi spodbudilo druge delodajalce drugod po Evropi, ki oklevajo z zaposlovanjem delavcev iz tujine. Kaj je potekalo dobro? Ste se srečali s kakršnimi koli ovirami? Kako so se prilagodili vaši zaposleni?Svojo zgodbo lahko pošljete na naslednji naslov:  |